Kommissionens forordning (EF) nr. 1289/2000

af 19. juni 2000

om fastsættelse for produktionsåret 2000 af det anslåede indkomsttab, det anslåede præmiebeløb, der skal betales pr. moderfår og moderged, det første forskud på dette præmiebeløb samt acontobeløbet på den særlige støtte til fåre- og gedeopdræt i visse ugunstigt stillede områder i Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2467/98 af 3. november 1998 om den fælles markedsordning for fåre- og gedekød(1), særlig artikel 5, stk. 6,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer(2), senest ændret ved forordning (EF) nr. 1257/1999(3), særlig artikel 13, og

ud fra følgende betragtninger:

(1) Ifølge artikel 5, stk. 1 og 5, i forordning (EF) nr. 2467/98 ydes der en præmie til udligning af indkomsttab, som fårekødsproducenter og i visse områder gedekødsproducenter måtte lide. De pågældende områder er fastlagt i bilag I til forordning (EF) nr. 2467/98 og i artikel 1 i Kommissionens forordning (EF) nr. 2738/1999 af 21. december 1999 om fastlæggelse af de bjergområder, i hvilke præmien til gedekødsproducenterne ydes(4).

(2) Ifølge artikel 5, stk. 6, i forordning (EF) nr. 2467/98 anslås det sandsynlige indkomsttab ud fra den forventede udvikling i markedspriserne for at muliggøre en forudbetaling til fåre- og gedekødsproducenter.

(3) Ifølge artikel 5, stk. 2, i forordning (EF) nr. 2467/98 beregnes præmiebeløbet pr. moderfår for producenter af tunge lam ved at multiplicere det i nævnte artikel, stk. 1, andet afsnit, omhandlede indkomsttab med en koefficient, der angiver den årlige gennemsnitlige produktion af kød af tunge lam pr. moderfår, udtrykt i 100 kg slagtet vægt. Da der ikke foreligger fuldstændige EF-statistikker, er koefficienten for 2000 endnu ikke fastsat. Indtil det sker, bør der anvendes en midlertidig koefficient. Ifølge nævnte forordnings artikel 5, stk. 3, fastsættes præmiebeløbet pr. moderfår for producenter af lette lam og pr. moderged til 80 % af præmien pr. moderfår for producenter af tunge lam.

(4) I henhold til artikel 13 i forordning (EF) nr. 2467/98 skal præmien nedsættes med den virkning, som den koefficient, der er omhandlet i nævnte artikels stk. 2, har for basisprisen. Denne koefficient er fastsat til 7 % i samme forordnings artikel 13, stk. 4.

(5) Efter artikel 5, stk. 6, i forordning (EF) nr. 2467/98 fastsættes det halvårlige forskud til 30 % af den anslåede præmie. Efter artikel 4, stk. 3, i Kommissionens forordning (EØF) nr. 2700/93(5), senest ændret ved forordning (EF) nr. 1410/1999(6), udbetales acontobeløbet kun, hvis det er på 1 EUR eller derover.

(6) Ved Rådets forordning (EØF) nr. 1323/90(7), senest ændret ved forordning (EF) nr. 193/98(8), indførte Rådet en særlig støtte til fåre- og gedeopdræt i visse ugunstigt stillede områder i Fællesskabet. Forordningen fastsætter, at støtten ydes på samme betingelser som præmien til producenter af fåre- og gedekød. På grund af den nuværende usikre markedssituation, der forventes i visse medlemsstater, bør medlemsstaterne bemyndiges til for produktionsåret 2000 allerede nu at udbetale et beløb, der svarer til 90 % af støtten.

(7) I henhold til forordning (EØF) nr. 1601/92 anvendes der særlige foranstaltninger til fordel for landbruget på De Kanariske Øer. Foranstaltningerne indebærer, at der ydes en tillægspræmie til producenter af lette lam og gedeproducenter på samme betingelser som dem, der er fastsat for ydelsen af den præmie, der er omhandlet i artikel 5 i forordning (EF) nr. 2467/98. Ifølge disse betingelser kan Spanien yde et forskud på nævnte tillægspræmie.

(8) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE FORORDNING:

Artikel 1

Den anslåede forskel mellem basisprisen, nedsat med virkningen af den i artikel 13, stk. 2, i forordning (EF) nr. 2467/98 fastsatte koefficient, og den forventede markedspris for produktionsåret 2000 er 113,785 EUR pr. 100 kg.

Artikel 2

1. Det anslåede præmiebeløb, der skal betales pr. moderfår, udgør:

- producenter af tunge lam: 17,853 EUR

- producenter af lette lam: 14,282 EUR.

2. I medfør af artikel 5, stk. 6, i forordning (EF) nr. 2467/98 fastsættes det første forskud, som medlemsstaterne bemyndiges til at udbetale til producenterne, til følgende beløb:

- producenter af tunge lam: 5,356 EUR pr. moderfår

- producenter af lette lam: 4,285 EUR pr. moderfår.

Artikel 3

1. Det anslåede præmiebeløb, der skal betales pr. moderged i de områder, der er fastlagt i bilag I til forordning (EF) nr. 2467/98 og i artikel 1 i forordning (EF) nr. 2738/1999, er 14,282 EUR.

2. I medfør af artikel 5, stk. 6, i forordning (EF) nr. 2467/98 fastsættes det første forskud, som medlemsstaterne bemyndiges til at udbetale til gedekødsproducenter i de i stk. 1 omhandlede områder, til 4,285 EUR pr. moderged.

Artikel 4

Forskuddene på den særlige støtte til producenter af fåre- og gedekød i ugunstigt stillede områder, jf. Rådets forordning (EF) nr. 1257/1999, som medlemsstaterne bemyndiges til at udbetale i medfør af artikel 1, stk. 1, i forordning (EØF) nr. 1323/90, fastsættes således:

- 5,977 EUR pr. moderfår for de i nævnte forordnings artikel 5, stk. 2 og 4, omhandlede producenter

- 5,379 EUR pr. moderfår for de i nævnte forordnings artikel 5, stk. 3, omhandlede producenter

- 5,379 EUR pr. ged for de i nævnte forordnings artikel 5, stk. 5, omhandlede producenter.

Artikel 5

I medfør af artikel 13, stk. 3, i forordning (EØF) nr. 1601/92 fastsættes første forskud på tillægspræmien for produktionsåret 2000 til producenterne af lette lam og geder på De Kanariske Øer inden for de lofter, der er fastsat i artikel 1, stk. 1, i Rådets forordning (EØF) nr. 3493/90(9), således:

- 1,669 EUR pr. moderfår for de i sidstnævnte forordnings artikel 5, stk. 3, omhandlede producenter

- 1,669 EUR pr. ged for de i sidstnævnte forordnings artikel 5, stk. 5, omhandlede producenter.

Artikel 6

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juni 2000.

På Kommissionens vegne

Franz Fischler

Medlem af Kommissionen

(1) EFT L 312 af 20.11.1998, s. 1.

(2) EFT L 173 af 27.6.1992, s. 13.

(3) EFT L 160 af 26.6.1999, s. 80.

(4) EFT L 328 af 22.12.1999, s. 59.

(5) EFT L 245 af 1.10.1993, s. 99.

(6) EFT L 164 af 30.6.1999, s. 53.

(7) EFT L 132 af 23.5.1990, s. 17.

(8) EFT L 20 af 27.1.1998, s. 18.

(9) EFT L 337 af 4.12.1990, s. 7.